অস্ট্রেলিয়ান কিংবদন্তি ইয়ান চ্যাপেল ‘ক্যারিবিয়ান দৈত্য’ ক্রিস গেইলকে সারা বিশ্বে নিষিদ্ধ করার দাবি তুললেন। চ্যাপেল বলেন, ‘‘ক্রিকেট অস্ট্রেলিয়া যদি ক্লাবগুলোকে বলে, এই দেশে গেইল আর খেলতে পারবে না,  তাঁর সঙ্গে চুক্তি করা হবে না, তাহলে আমার কোনও সমস্যা নেই। গেইলকে নিষিদ্ধ করাই উচিত।’’ 
 
বিগ ব্যাশ লিগে খেলা চলাকালীন গেইল টিভি সঞ্চালিকাকে ডেটিংয়ের প্রস্তাব দিয়েছিলেন। আর তার পরেই ‘ক্যারিবায়ান দৈত্য’-কে নিয়ে সমালোচনার ঝড় উঠেছে সর্বত্র। টিভি সঞ্চালিকাকে এহেন প্রস্তাব দেওয়ার অব্যবহিত পরেই গেইলের আর এক কীর্তির কথা উল্লেখ করা হয়েছে ফেয়ারফ্যাক্স মিডিয়ায়। তা অবশ্য ইদানীংয়ের নয়। অস্ট্রেলিয়া-নিউ জিল্যান্ডের মাটিতে বিশ্বকাপ চলাকালীন এক মহিলাকে কুৎসিত অঙ্গভঙ্গি করে বসেন গেইল। এই খবর পরিবেশন করেছিল ফেয়ারফ্যাক্স। ফেয়ারফ্যাক্সের এহেন তথ্য-সম্বলিত প্রতিবেদনকে ডাহা মিথ্যে বলে উল্লেখও করেন গেইল। তাঁর নামকে কলঙ্কিত করার চেষ্টার জন্য গেইলের ম্যানেজমেন্ট টিম ফেয়ারফ্যাক্স মিডিয়ার বিরুদ্ধে মানহানির মামলা করবে বলে জানা গিয়েছে। 
অর্থাৎ গেইল যেখানে, বিতর্কও সেখানে। চ্যাপেলের বক্তব্য, ‘‘কঠিন সিদ্ধান্ত নেওয়া না-হলে গেইলের ঘটানো ‘অপকীর্তি’ ঘটতেই থাকবে ক্রিকেট মাঠে। শুধু জরিমানা করে কোনও কাজ হবে না। গেইল ধারাবাহিকভাবে অপকীর্তি করেই চলেছে। গেইলকে নিষিদ্ধ করে বর্তমান ও উঠতি ক্রিকেটারদের বার্তা পৌঁছে দেওয়া সম্ভব হবে। ক্রিকেটের সঙ্গে যুক্ত মহিলাদেরই গেইলের বিরুদ্ধে অভিযোগ রয়েছে। তাই গেইলকে নিষিদ্ধ করাই উচিত।’’ 

 
মানহানির মামলা করতে চলেছেন গেইল 
ডোন্ট ব্লাশ বেবি 
ক্যামেরার সামনেই ডেটিংয়ের প্রস্তাব 
গেইলের ছ’শো ছক্কা